Վրացական իշխանությունները լավ են հասկանում, որ որևէ հայկական քաղաքական կուսակցության ստեղծման դեպքում երկրում կարող են արձանագրվել նոր քաղաքական իրողություններ, կարող է խորհրդարանում ձևավորվել հայկական պատգամավորական խոշոր խմբակցություն, քանի որ Վրաստանում մոտ 600 հազար հայ է բնակվում: Ահա ինչն է անհանգստացնում և զգուշավոր դարձնում վրաց իշխանավորներին: Առավել ևս` որևէ մեկի համար գաղտնիք չէ, որ այդ պետության մեջ օրավուր նվազում է էթնիկ վրացիների թիվը, այսօր վրացիներն իրենց թվակազմով զիջում են մենգրելներին, նրանք շատ քիչ են հայերից: Ահա այս էլ պարտադրել է վրացական իշխանություններին վարելու «մահակի» քաղաքականություն և գործելու ճիշտ այնպես, ինչպես տասնամյակներ գործել են ազերիները…